Angela Brazil

Angela Brazil, nada en Preston o 30 de novembro de 1868 e finada en Coventry o 13 de marzo de 1947, foi unha escritora inglesa.

Traxectoria

Os seus libros obtiveron éxito comercial e eran comunmente gozados por mozas na puberdade e adolescencia e influíron noutros autores. Aínda que o interese polas historias de internados femininos se reduciu a partir da II Guerra Mundial, os seus libros continuaron sendo populares até os anos 60. Na súa etapa de maior popularidade, determinadas figuras da autoridade víanos como unha posible influencia negativa nas estándares morais da sociedade e, nalgúns casos, foron prohibidos polas directoras de varias escolas femininas británicas.A History of Homosexuality in Europe, Vol. I & II: Berlin, London ..., Volume 1, by Florence Tamagne, page 124

Realizou unha gran contribución ao cambio do estilo e a natureza da ficción para mozas. Presentaba un punto de vista de mozas novas, activas e conscientes da época que as rodea; consideraba a adolescencia como período de transición e aceptaba que as mozas tivesen intereses e preocupacións comúns que se podían compartir. As súas historias, innovadoras na época na que apareceron, deixaron o seu sinal en autores de décadas máis recentes. Moitos dos seus motivos e argumentos comúns volvéronse estereotipos e hoxe día están suxeitos a parodias.

 Notas 

Véxase tamén

 Ligazóns externas 
  Bibliografía en Proxecto Gutenberg (en inglés)

Categoría:Escritores en lingua inglesa

Categoría:Contistas
Categoría:Escritores de literatura infantil de Inglaterra
Categoría:Escritores de Inglaterra
Categoría:Nados en 1868
Categoría:Finados en 1947
Categoría:Nados en Lancashire